Nariadenie Komisie (EHS) č. 3987/87
z 22. decembra 1987,
ktorým sa menia a dopĺňajú rôzne nariadenia zabezpečujúce jednotné vykonávanie spoločnej organizácie trhov v sektore vajec a v sektore hydinového mäsa ako dôsledok zavedenia kombinovanej nomenklatúry
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku [1] v znení nariadenia (EHS) č. 3985/87 [2] a najmä na druhý pododsek jeho článku 15 ods. 1,
so zreteľom na nariadenie Rady (EHS) č. 3907/87 z 22. decembra 1987, ktorým sa mení a dopĺňa nariadenie (EHS) č. 2777/75 o spoločnej organizácii trhov v sektore hydinového mäsa [3], a najmä na jeho článok 2,
keďže v súlade s druhým pododsekom článku 5 ods. 1 nariadenia (EHS) č. 2658/87 Komisia vykonáva technické úpravy aktov spoločenstva týkajúce sa kombinovanej nomenklatúry; keďže podstatné zmeny a doplnenia týkajúce sa sektora hydinového mäsa sa vykonávajú v súlade s postupom uvedeným v článku 27 nariadenia Rady (EHS) č. 2777/75 [4] podľa článku 2 nariadenia (EHS) č. 3907/87;
keďže základné nariadenie Rady (EHS) č. 2771/75 z 29. októbra 1975 o spoločnej organizácii trhu s vajcami [5] sa zmenilo a doplnilo nariadením Komisie (EHS) č. 4000/87 [6], ktoré v súlade s kombinovanou nomenklatúrou upravuje opis tovarov a tarifné položky, ktoré sa v nich nachádzajú;
keďže mnohé jednotné vykonávacie nariadenia v sektore hydinového mäsa a v sektore vajec sa musia technicky upraviť, a pokiaľ ide o niektoré podstatné momenty, týkajúce sa sektora hydinového mäsa, musí sa zohľadniť používanie novej kombinovanej nomenklatúry, základom ktorej je Harmonizovaný systém opisu a číselného kódovania tovarov, ktorý má nahradiť Dohovor z 15. decembra 1950 o nomenklatúre klasifikácie tovarov v colných sadzobníkoch;
keďže vzhľadom na počet a obsah textov, na ktoré sa vzťahujú takéto úpravy, mali by sa všetky nariadenia, ktoré sa majú upraviť, zoskupiť do jediného pozmeňujúceho nariadenia;
keďže opatrenia ustanovené v tomto nariadení sú v súlade so stanoviskom Riadiaceho výboru pre hydinové mäso a vajcia,
PRIJALA TOTO NARIADENIE:
Článok 1
Článok 1 nariadenia Komisie (EHS) č. 2164/72 z 3. októbra 1972 o neurčení dodatočných čiastok na dovoz vajec a zabitých kurčiat a husí z Bulharska [7] sa nahrádza takto:
"Článok 1
Poplatky stanovené v súlade s článkom 3 nariadenia (EHS) č. 2771/75 a nariadenia (EHS) č. 2777/75 sa nezvýšia o dodatočnú čiastku, pokiaľ ide o dovozy týchto produktov pochádzajúcich a prichádzajúcich z Bulharska:
Kód CN | Opis |
0207 | mäso a jedlé vnútornosti z hydiny položky č. 0105 čerstvé, chladené alebo mrazené: |
020710 | - hydina vcelku, čerstvá alebo chladená: |
| - - hydina druhu Gallus domesticus: |
02071011 | - - - ošklbaná a zbavená čriev, s hlavami a behákmi, nazývaná "83 % kurčatá" |
02071015 | - - - ošklbaná a vypitvaná, bez hláv a behákov, ale s krkmi, srdcami, pečeňami a žalúdkami, nazývaná "70 % kurčatá" |
02071019 | - - - ošklbaná a vypitvaná, bez hláv a behákov a bez krkov, sŕdc, pečení a žalúdkov, nazývaná "65 % kurčatá", alebo inak ponúkaná |
| - - husi: |
02071071 | - - - ošklbané, nevykrvené, nevypitvané, s hlavami a behákmi, nazývané "82 % husi" |
02071079 | - - - ošklbané a vypitvané, bez hláv a behákov, so srdcami a žalúdkami alebo bez nich, nazývané "75 % husi", alebo inak ponúkané |
| - hydina vcelku, mrazená: |
020721 | - - hydina druhu Gallus domesticus: |
02072110 | - - - ošklbaná a vypitvaná, bez hláv a behákov ale s krkmi, srdcami, pečeňami a žalúdkami, nazývaná "70 % kurčatá" |
02072190 | - - - ošklbaná a vypitvaná, bez hláv a behákov a bez krkov, sŕdc, pečení a žalúdkov, nazývaná "65 % kurčatá", alebo inak ponúkaná |
020723 | - - kačice, husi a perličky: |
| - - - husi |
02072351 | - - - - ošklbané, vykrvené, nevypitvané, s hlavami a behákmi, nazývané "82 % husi" |
02072359 | - - - - ošklbané a vypitvané, bez hláv a behákov, so srdcami a žalúdkami alebo bez nich, nazývané "75 % husi", alebo inak ponúkané |
040700 | vtáčie vajcia v škrupinách čerstvé, konzervované alebo varené: |
| - z hydiny: |
04070030 | - - ostatné (iné ako násadové vajcia)" |
Článok 2
Príloha k nariadeniu Komisie (EHS) č. 572/73 z 26. februára 1973 zavádzajúca výrobky z vajec a z hydinového mäsa vhodné na stanovenie vývozných náhrad vopred [8], v poslednom znení nariadenia (EHS) č. 1916/86 [9], sa týmto nahrádza prílohou I k tomuto nariadeniu.
Článok 3
Článok 1 ods. 1 a prvá časť odseku 2 nariadenia Rady (EHS) č. 2782/75 z 29. októbra 1975 o produkcii násadových vajec a jednodňovej hydiny a ich uvádzaní na trh [10], naposledy zmeneného a doplneného nariadením (EHS) č. 3494/86 [11], sa týmto mení a dopĺňa takto:
"1. "Násadové vajcia" znamenjú hydinové vajcia patriace pod podpoložky 04070011 a 04070019 kombinovanej nomenklatúry určené na produkciu jednodňovej hydiny klasifikovanej podľa druhu, kategórie a typu a identifikovanej v súlade s týmto nariadením.
2. "Jednodňová hydina" znamená živú hydinu, ktorej hmotnosť nepresahuje 185 gramov, patriacu pod podpoložky 010511 a 010519 kombinovanej nomenklatúry ďalej uvedených kategórií."
Článok 4
Prvá časť článku 1 nariadenia Komisie (EHS) č. 109/80 z 18. januára 1980 o uplatňovaní najnižšej sadzby vývoznej náhrady za určité výrobky v sektore vajec a v sektore hydinového mäsa [12], zmeneného a doplneného nariadením (EHS) č. 1475/80 [13], sa týmto mení a dopĺňa takto:
"Skutočnosť, že nie je stanovená žiadna náhrada za výrobky patriace pod podpoložky 010511 a 010519 a pod položky č. 0207 (okrem 020731, 02073990 a 020750), č. 0407 a č. 0408 kombinovanej nomenklatúry, ktoré sa vyvážajú do Spojených štátov, sa neberie do úvahy."
Článok 5
Príloha k nariadeniu Komisie (EHS) č. 3652/81 z 18. decembra 1981 ustanovujúcemu podrobné pravidlá na uplatňovanie systému certifikátov so stanovením sadzby náhrady vopred v sektore hydinového mäsa a v sektore vajec [14], naposledy zmenenému a doplnenému nariadením (EHS) č. 1917/86 [15], sa týmto nahrádza prílohou II k tomuto nariadeniu.
Článok 6
Toto nariadenie nadobúda účinnosť 1. januára 1988.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 22. decembra 1987